La seva capital era Vesontio (Besançon) al Doubs. Va estar governats per reis que no eren vitalicis. Els sèquans estaven aliats als arverns i eren hostils als hedus. En la lluita contra els hedus els sèquans i arverns van demanar ajut als més de cent mil germànics comandats per Ariovist que s'havien establert a la regió en temps de Juli Cèsar i amb el seu ajut els van aconseguir derrotar, apoderant-se d'un terç de les terres dels sèquans, i hagués ocupat un altre terç si Cèsar no els hagués expulsat cap al Rin, a la vora del qual els va derrotar. El 52 aC, durant la Guerra de les Gàl·lies els sèquans van enviar homes de reforç a Vercingetòrix, que estava assetjat per Cèsar a Alèsia.